ประกาศการประปาส่วนภูมิภาคประกาศการประปาส่วนภูมิภาคเรื่องการออกพันธบัตรการประปาส่วนภูมิภาค พ.ศ. ๒๕๕๕ครั้งที่ ๒/๓[๑] อาศัยอำนาจตามความในมาตรา ๗ (๙) และมาตรา ๔๘ (๓)แห่งพระราชบัญญัติการประปาส่วนภูมิภาค พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการประปาส่วนภูมิภาค (ฉบับที่ ๓) พ.ศ. ๒๕๕๐ผู้ว่าการการประปาส่วนภูมิภาค โดยความเห็นชอบของคณะรัฐมนตรี จึงขอประกาศให้ทราบว่าข้อ ๑ การประปาส่วนภูมิภาคจะทำการกู้เงินโดยวิธีออกพันธบัตรข้อ ๒ พันธบัตรนี้มีชื่อเรียกว่าพันธบัตรการประปาส่วนภูมิภาค พ.ศ. ๒๕๕๕ ครั้งที่ ๒/๓ข้อ ๓ พันธบัตรนี้เป็นพันธบัตรชนิดระบุชื่อผู้ถือข้อ ๔ พันธบัตรนี้มีมูลค่าที่ออกจำนวนรวม ๓๕๐,๐๐๐,๐๐๐.๐๐ บาท (สามร้อยห้าสิบล้านบาทถ้วน) แบ่งออกเป็นจำนวน๓๕๐,๐๐๐ (สามแสนห้าหมื่น) หน่วย โดยมีมูลค่าหน่วยละ ๑,๐๐๐.๐๐ บาท (หนึ่งพันบาทถ้วน)ข้อ ๕ พันธบัตรนี้มีกำหนดไถ่ถอน ๑๕ (สิบห้า) ปีนับแต่วันที่ออกพันธบัตร เป็นการไถ่ถอนครั้งเดียวเต็มตามจำนวนที่ออกและไม่มีการไถ่ถอนก่อนกำหนดข้อ ๖ วันออกพันธบัตรคือวันที่ ๒๐ กันยายน พ.ศ. ๒๕๕๕ข้อ ๗ วันไถ่ถอนพันธบัตรคือวันที่ ๒๐ กันยายน พ.ศ. ๒๕๗๐ หากวันดังกล่าวตรงกับวันหยุดทำการของการประปาส่วนภูมิภาคหรือวันหยุดทำการของธนาคารพาณิชย์ก็ให้เลื่อนวันไถ่ถอนพันธบัตรเป็นวันเปิดทำการถัดไปข้อ ๘ พันธบัตรนี้มีดอกเบี้ยในอัตราคงที่ร้อยละ๔.๑๘ (สี่จุดหนึ่งแปด) ต่อปี คำนวณจากมูลค่าของพันธบัตรโดยเริ่มคำนวณจากวันออกพันธบัตรถึงวันก่อนวันไถ่ถอนพันธบัตรหนึ่งวันการคำนวณดอกเบี้ยใช้หลักเกณฑ์หนึ่งปี มี ๓๖๕ (สามร้อยหกสิบห้า) วันและนับวันตามจำนวนวันที่เกิดขึ้นจริงเศษของหนึ่งสตางค์ให้ปัดทิ้งข้อ ๙ การประปาส่วนภูมิภาคจะชำระดอกเบี้ยให้แก่ผู้ถือกรรมสิทธิ์ในพันธบัตร ตามกำหนดเวลา ดังนี้๙.๑ ดอกเบี้ยงวดแรกชำระในวันที่ ๒๐ มีนาคม พ.ศ. ๒๕๕๖๙.๒ ดอกเบี้ยงวดต่อไปชำระทุก ๆ ๖ (หก) เดือน ในวันที่ ๒๐ กันยายน และวันที่๒๐ มีนาคม ของทุกปีตลอดอายุของพันธบัตร๙.๓ ดอกเบี้ยงวดสุดท้ายชำระพร้อมกับต้นเงินของพันธบัตร ณวันไถ่ถอนพันธบัตร๙.๔ ถ้าวันครบกำหนดชำระดอกเบี้ยดังที่ระบุในข้อ ๙.๑ ข้อ ๙.๒ และข้อ๙.๓ ตรงกับวันหยุดทำการของการประปาส่วนภูมิภาคหรือวันหยุดทำการของธนาคารพาณิชย์ก็ให้เลื่อนไปชำระในวันเปิดทำการถัดไปข้อ ๑๐ การโอนกรรมสิทธิ์หรือการจำนำพันธบัตรนี้ให้ทำโดยวิธีจดทะเบียนที่ธนาคารแห่งประเทศไทย ซึ่งได้รับแต่งตั้งให้เป็นนายทะเบียนและตัวแทนจ่ายเงินของพันธบัตรนี้การโอนกรรมสิทธิ์หรือการจำนำพันธบัตรสามารถทำได้ตลอดเวลา เว้นแต่ในระหว่างระยะเวลา๑๐ (สิบ) วัน ก่อนถึงวันกำหนดไถ่ถอนพันธบัตรตามข้อ ๗ ทั้งนี้เว้นแต่นายทะเบียนจะพิจารณาเห็นสมควรเป็นอย่างอื่นข้อ ๑๑ กรรมสิทธิ์ในพันธบัตรให้ถือตามการจดทะเบียนที่นายทะเบียนเป็นสำคัญข้อ ๑๒ พันธบัตรนี้มิให้ถือว่าฉบับใดสมบูรณ์เว้นแต่พนักงานเจ้าหน้าที่ของธนาคารแห่งประเทศไทย ซึ่งผู้ว่าการการประปาส่วนภูมิภาคแต่งตั้งขึ้นโดยประกาศในราชกิจจานุเบกษาได้ลงลายมือชื่อกำกับในพันธบัตรฉบับนั้นข้อ ๑๓ พันธบัตรนี้จำหน่ายแก่บุคคลธรรมดานิติบุคคล และคณะบุคคล โดยไม่จำกัดประเภทบุคคลและสัญชาติข้อ ๑๔ การประปาส่วนภูมิภาคมอบหมายให้ธนาคารฮ่องกงและเซี่ยงไฮ้แบงกิ้ง คอร์ปอเรชั่น จำกัด เป็นผู้จัดการจัดจำหน่ายตัวแทนจัดจำหน่าย และประกันการจำหน่ายพันธบัตรนี้ และจัดการอื่น ๆ ที่จำเป็นเพื่อประโยชน์ในการนี้ข้อ ๑๕ รายละเอียดขั้นตอน วิธีการและกำหนดการเปิดให้จองซื้อพันธบัตรนี้ ตลอดจนขั้นตอนและวิธีการจัดสรรและวิธีการชำระเงินคืนแก่ผู้จองซื้อพันธบัตรในกรณีไม่ได้รับสิทธิในการจัดสรรให้จองซื้อพันธบัตรหรือได้รับจัดสรรในการจองซื้อพันธบัตรไม่เต็มตามความประสงค์ให้เป็นหน้าที่ของผู้จัดการจัดจำหน่ายและประกันการจำหน่ายพันธบัตรเป็นผู้กำหนดข้อ ๑๖ พันธบัตรนี้ใช้เป็นหลักทรัพย์ค้ำประกันในการประมูลงานกับการประปาส่วนภูมิภาคได้ข้อ ๑๗ ธนาคารแห่งประเทศไทยทำหน้าที่รับผิดชอบในการเป็นนายทะเบียนและตัวแทนจ่ายเงินพันธบัตร และจัดการอื่น ๆที่จำเป็นเพื่อประโยชน์ในการนี้ข้อ ๑๘ ธนาคารแห่งประเทศไทยจะส่งมอบใบพันธบัตรให้แก่ผู้ถือกรรมสิทธิ์ในพันธบัตรภายในกำหนด ๔๕ (สี่สิบห้า) วันนับแต่วันออกพันธบัตรประกาศณ วันที่ ๑๑ ตุลาคม พ.ศ. ๒๕๕๕รัตนา กิจวรรณผู้ว่าการการประปาส่วนภูมิภาคปริยานุช/ผู้จัดทำ๑๙ พฤศจิกายน๒๕๕๕ชาญ/ผู้ตรวจ๒๖ พฤศจิกายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๗๒ ง/หน้า ๓๑/๑๔ พฤศจิกายน ๒๕๕๕